RATCH เซ็นร่วมทุน 60% พัฒนาโรงไฟฟ้าพลังน้ำในลาว 340MW มูลค่า 2.5 หมื่นลบ.
RATCH เซ็นร่วมทุน 60% พัฒนาโรงไฟฟ้าพลังน้ำเซกอง 4A และ 4B ในลาว ขนาดกำลังผลิตติดตั้ง 340MW มูลค่าโครงการ 2.5 หมื่นลบ.
30 พ.ค. 2561

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH ระบุว่า เมื่อวันที่ 29 พ.ค.2561 บริษัทและรัฐบาลสาธารณรัฐประชาธิปไตยประชาชนลาวได้ลงนามสัญญาพัฒนาโครงการโรงไฟฟ้าพลังน้ำเซกอง 4A และ 4B ขนาดกำลังการผลิตติดตั้งประมาณ 340 MW มูลค่าโครงการ 835 ล้านเหรียญสหรัฐฯ หรือประมาณ 2.5 หมื่นล้านบาท (เทียบอัตราแลกเปลี่ยน 1 ดอลลาร์สหรัฐ เท่ากับ 30 บาท)
โดยบริษัทจะเข้าถือหุ้นในสัดส่วนร้อยละ 60 ส่วนบริษัท Lao World Engineering &amp; Construction Co., Ltd. ถือหุ้นสัดส่วนร้อยละ 20 และบริษัท บี. กริม เพาเวอร์ จำกัด (มหาชน) หรือ BGRIM ถือหุ้นสัดส่วนร้อยละ 20
ทั้งนี้หากมีความคืบหน้าและชัดเจนในการพัฒนาโครงการดังกล่าว บริษัทจะแจ้งให้ทราบในเวลาต่อไป